Киев Жеңіс күнін тойлаудан бас тартты
"Киев Жеңіс күнін тойлаудан бас тартты" | "https://abai.kz/post/106690"
TITLE: Киев Жеңіс күнін тойлаудан бас тартты
URL: https://abai.kz/post/106690
META: "Киев Жеңіс күнін тойлаудан бас тартты" | "https://abai.kz/post/106690"
DATE: 02.03.2020
AUTHOR(s): Керімсал Жұбатқанов
TOTAL WORDS: 143
TEXT: Украинаның сыртқы істер министрі Вадим Пристайко «Украина 24» телеарнасына берген сұхбатында Киевтің Жеңіс күнін тойлаудан бас тартқанын мәлімдеді. Дипломаттан 9 мамырда Мәскеуден ресми мерекелерге шақыру алса, Киевтің не істейтіні сұралды. «Біздің ұстанымымыз қазір сол қалпында қалады: жоқ, біз 9 мамырды тойламаймыз. Біз, бүкіл Еуропа континенті сияқты, 75 жылдан кейін де осы қайғылы жағдайдың не үшін болғанын түсінуге дайынбыз және біз бір-бірімізді кешіруге дайынбыз. Біз мереке дәл осы бағытта өтуі керек деп санаймыз», - деді Украинаның министрі. 2015 жылдан бастап, Украина 8 мамырда белгіленген еске алу және келісім күнін атап өтеді. Сонымен қатар, елде кеңестік рәміздерді насихаттауға тыйым салатын заң бар және георгий лентасын кигені үшін айыппұл салынады. Украинаның 9 мамырға деген мұндай көзқарас ұстануына Донбасс пен Қырымдағы қайғылы оқиғалардың да әсері бар. Бірақ олар 9 мамырды бес жылдан бері мереке ретінде емес, соғыс құрбандарын еске алу күні ретінде ұлықтап келеді. Керімсал Жұбатқанов Abai.kz
